खैर, मगर नेताजी का अनुमान सही साबित हुआ। उनकी योजना थी- जैसे ही आजाद हिन्द फौज और जापानी सेना भारत पर चढ़ाई करे, ब्रिटिश सेना के भारतीय जवान तथा नागरिक एक साथ बगावत कर दें। बगावत हुई भी- मगर बाद में- जब आजाद हिन्द फौज के अधिकारियों का कोर्ट मार्शल चल रहा था- लाल किले में। भारतीय सेना के बागी होने के बाद जाकर अँग्रेजों ने भारत छोड़ने का निर्णय लिया- वर्ना सविनय अवज्ञा से लेकर भारत छोड़ो तक किसी भी नागरिक आन्दोलन के दौरान उन्होंने भारत छोड़ने पर विचार नहीं किया था।